Pavarësia e Kosovës shqetëson pakicat etnike hungareze në Ballkan
Pakicat hungareze shqetësohen se do të bëhen objekt sulmesh nga nacionalistë të zemëruar pas shkëputjes së Kosovës
Takimi i së mërkurës në Budapest me përfaqësues të pakicave etnike u zhvillua vetëm 1 javë pasi fqinjët e Serbisë, Hungaria, Bullgaria dhe Kroacia njohën pavarësinë e Kosovës. Zyrtarë të pakicës hungareze në Serbi dhe Rumani kanë shprehur shqetësimin se ky hap mund të çojë në sulme hakmarrëse ndaj tyre nga ata individë që kundërshtojnë pavarësinë e Kosovës. Këto shqetësime janë më të mprehta në Vojvodinë, një krahinë e Serbisë ku banojnë rreth 300 mijë vetë të kombësisë hungareze. Istvan Pastor është president i partisë Aleanca për Hungarezët e Vojvodinës, një parti me baza etnike, e cila ka përfaqësues edhe në legjislaturat lokale dhe kombëtare. Zoti Pastor thotë për Zërin e Amerikës se nuk është i kënaqur me vendimin e Hungarisë për të njohur shtetin e Kosovës: Të paktën 2 presje 5 milionë hungarezë jetojnë në zona që dikur ishin pjesë e Perandorisë Austro-Hungareze, që u shpërbë pas Luftës së Parë Botërore. Megjithë tensionet, zyrtarë të qeverisë hungareze u bënë thirrje pakicave hungareze të kuptojnë vendimin e tyre për njohjen e Kosovës. Ndër ta ishte Erika Torzok, e cila drejton Departamentin Politikave Kombëtare në zyrën e kryeministrit. Ajo foli për Zërin e Amerikës përmes një përkthyesi: Një ndër propozimet e konferencës ishte të garantojë se rajone të tjera në Evropë nuk do të ndjekin shembullin e Kosovës, dhe ta bëjnë këtë duke rritur shkallën e respektimit të të drejtave të pakicave. //ad//